**Názov hlavnej aktivity projektu:** Zabezpečenie zriadenia a činnosti IS IPC

**Časový rámec realizácie projektu partnermi:** 33 mesiacov (1. 4. 2016 – 31. 12. 2018)

Realizácia hlavnej aktivity projektu sa skladá z nasledujúcich aktivít:

* obstaranie IKT vybavenia IPC, (výpočtová technika, hardware, software, tlačiareň, skener, dataprojektor atď.)
* obstaranie interiérového (kancelárskeho) vybavenia IPC,
* financovaní miezd a zákonných odvodov zamestnávateľa za zamestnancov zabezpečujúcich úlohy IPC,
* vzdelávanie zamestnancov IPC (školenia, kurzy, semináre, účasť na workshopoch) prostredníctvom centrálne riadeného (zo strany CKO v spolupráci s RO) prípravného (resp. adaptačného) odborného a následne priebežného vzdelávania podľa individuálnych potrieb IPC a možností CKO, resp. RO,
* úhrada cestovných výdavkov, náhrad, nákladov na pracovné cesty, nákup spotrebného materiálu, výdavkov na komunikáciu, poštovné,
* zabezpečenie informačno-komunikačných aktivít IPC, (spolupráca s CKO a RO na príprave a realizácii informačných aktivít o možnostiach využívania EŠIF určených pre širšiu verejnosť; spoluprácu s RO pri príprave a realizácii informačných aktivít určených pre špecifické cieľové skupiny; ďalej organizáciu seminárov k zverejneným výzvam; organizáciu školení pre žiadateľov na podporu procesu prípravy žiadostí o príspevok z EŠIF; organizáciu školení pre prijímateľov na podporu procesu implementácie projektov; propagáciu pozitívnych príkladov úspešne zrealizovaných projektov z EŠIF v jednotlivých regiónoch SR; podávanie správ o činnosti najmä pre CKO a RO a vypracovanie príslušných častí pre správy na úrovni RO, CKO;), poskytovanie poradenských služieb osobne, telefonicky, e-mailom; poskytovanie osobných konzultácií pri tematickom zameraní, podporu sieťovania ako podporu pri identifikácii partnerov pre šírenie informovanosti o EŠIF a potenciálnych žiadateľov; zostavenie, vedenie a priebežná aktualizácia hromadného elektronického distribučného zoznamu najmä potenciálnych žiadateľov (tzv. „mailing list“), cez ktorý sú preposielané aktuálne informácie adresátom registrovaným na odber noviniek; poskytovanie informácií o potenciálnych partneroch pre šírenie informovanosti o EŠIF a potenciálnych žiadateľov).

Navrhované aktivity ako celok predstavujú aktivity zabezpečenia zriadenia a činnosti IS IPC, a teda uvedenie subjektu, t. j. IPC do praxe, ktorého postavenie je definované na úrovni Systému riadenia európskych štrukturálnych a investičných fondov na programové obdobie 2014 – 2020.

**Zoznam merateľných ukazovateľov, vrátane ukazovateľov relevantných k HP**

|  |  |  |  |  |  |  |
| --- | --- | --- | --- | --- | --- | --- |
| Kód | Názov ukazovateľa | Definícia/metóda výpočtu | Merná jednotka | Čas plnenia | Príznak rizika | Relevancia k HP |
| P0253 | Počet organizácií regionálnych sietí zapojených do poskytovania poradenstva o EŠIF | Celkový kumulatívny počet organizácií regionálnych sietí zapojených do poskytovania poradenstva o EŠIF v rámci daného projektu. | počet | K ukončeniu realizácie projektu | s príznakom | N/A |